**Ministru kabineta rīkojuma projekta** **"Par piekrišanas sniegšanu akciju sabiedrības "Latvenergo", vienotais reģistrācijas Nr. 40003032949, izšķirošās ietekmes iegūšanai jaundibināmā AS "Enerģijas publiskais tirgotājs"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par valsts un pašvaldību kapitāla daļām un kapitālsabiedrībām” 7.panta otrā daļa un 98.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 1.janvārī spēkā stājās likums „Grozījumi Elektroenerģijas tirgus likumā” (turpmāk – likums). Likums paredz izmaiņas obligātā iepirkuma un garantētās maksas par uzstādīto jaudu maksājumu administrēšanā, mainot to personu, kas turpmāk veiks Elektroenerģijas tirgus likuma 33.pantā noteiktos uzdevumus un nosaka, ka no 2014.gada 1.aprīļa publiskā tirgotāja pienākumus pilda līdzšinējā publiskā tirgotāja – AS „Latvenergo” meitas sabiedrība.Šādu izmaiņu pamats ir Ministru kabineta rosinātās iniciatīvas, kas paredz kompleksus risinājumus, lai mazinātu obligātā iepirkuma komponenšu izmaksu pieaugumu elektroenerģijas lietotājiem. Viena no iniciatīvas aktivitātēm ir iekļauta likumā, nosakot, ka publiskais tirgotājs saņem no valsts budžeta finanšu līdzekļu dotāciju, ko tas iekļauj obligātā iepirkuma kompensēšanas izdevumu samazināšanai.Ņemot vērā, ka šādu finanšu līdzekļu saņemšanas fakts ir uzskatāms par valsts atbalstu un tas nav savienojamas ar līdzšinējo publiskā tirgotāja formātu, proti, ka to dara komercsabiedrība, kas vienlaikus darbojās konkurējoša tirgū. Meitas sabiedrības izveide novērš iespējamos konkurences un juridiskos riskus, ko var identificēt, ja AS „Latvenergo”, kā publiskais tirgotājs, saņemtu publisko finansējumu un reizē darbotos konkurējoša vidē kā elektroenerģijas tirgotājs un ražotājs.Likuma „Par valsts un pašvaldību kapitāla daļām un kapitālsabiedrībām” 7.panta otrā daļa nosaka, ka lēmumu par valsts kapitālsabiedrības izšķirošās ietekmes iegūšanu citā kapitālsabiedrībā pieņem Ministru kabinets un saskaņā ar 98.panta trešo daļu valsts kapitālsabiedrības valdei nepieciešama Ministru kabineta iepriekšēja piekrišana līdzdalības iegūšanai citā sabiedrībā.Ar rīkojuma projektu Ministru kabinets dod piekrišanu AS „Latvenergo” līdzdalības un izšķirošās ietekmes iegūšanai jaundibināmā kapitālsabiedrībā, kas tiek dibināta, lai izpildītu Elektroenerģijas tirgus likuma pārejas noteikumu 36.punktā noteikto pienākumu – nodrošināt, ka no 2014.gada 1.aprīļa publiskā tirgotāja pienākumus pilda esošā publiskā tirgotāja AS „Latvenergo” meitas sabiedrība.AS „Latvenergo” Valde 2013.gada 5.novembrī nolēma dibināt AS „Latvenergo” pilnībā piederošu jaunu kapitālsabiedrību, kā arī lūdza AS „Latvenergo” Akcionāru sapulces piekrišanu. Savukārt, AS „Latvenergo” Akcionāru sapulce 2013.gada 6.novembrī nolēma piekrist ierosināt Ministru kabinetam sniegt piekrišanu AS „Latvenergo” pilnībā piederošas kapitālsabiedrības dibināšanai. |
| 3. | Projekta izstrādē iesaistītās institūcijas | Projekta sagatavošanā nav iesaistītas citas institūcijas. |
| 4. | Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attieksies uz AS „Latvenergo”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Rīkojuma projekts neparedz izdot jaunus tiesību aktus, kā arī neparedz grozīt spēkā esošos. |
|  2. | Atbildīgā institūcija | Ekonomikas ministrija |
|  3. |  Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta normas piemēros AS „Latvenergo”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiks radītas, kā arī netiks paplašinātas esošo institūciju funkcijas.Esošās institūcijas netiks likvidētas vai reorganizētas. |
| 3. | Cita informācija | Nav |

Anotācijas III, V un VI sadaļa  – projekts šīs jomas neskar.

Ekonomikas ministrs V.Dombrovskis

Vīza:

valsts sekretāra

pienākumu izpildītājs,

valsts sekretāra vietnieks A.Liepiņš

24.01.2014 09:49

566

A.Leite

67013066, Anta.Leite@em.gov.lv